text: শান্তিনিকেতন Archives - SaraBangla.In
  bolpur santiniketan: লালবাঁধের লাবণ্য – bolpur santiniketan tour plan guide from kolkata
  March 1, 2021 Sara Bangla	Leave a comment
  পার্থময় চ্যাটার্জীশান্তিনিকেতনের বুকে বিস্তীর্ণ এলাকা নিয়ে চুপটি করে শুয়ে আছে এই লালবাঁধ। ভোরবেলা উঠে দেখি পলাশ গাছের পেছন থেকে সূর্যদেব উঁকি দিচ্ছে। সূর্যের স্পর্শে পলাশ যেন আরও লাল আভা ছড়িয়ে দিচ্ছে চারিধারে।কাল সারারাত আমায় জাগিয়ে রেখেছিল মাঘী পূর্ণিমা চাঁদ। আর সেই সঙ্গে শেষ রাত্রের শীতলতা। কম্বলের ভিতর থেকে আমার শরীরটা যেই বেরিয়ে এল, তখন আমার উষ্ণতা যেন পালিয়ে গেল শরীর থেকে। মিষ্টি ঠাণ্ডা গায়ে মেখে মনে মনে গাইতে লাগলাম তাই 'গায়ে আমার পুলক লাগে, চোখে ঘনায় ঘোর'। চোখ ভর্তি ঘুম নিয়ে ঠান্ডাটাকে হাত দিয়ে সরিয়ে, যেই বারান্দায় দাড়িয়েছি, বুঝতে পারিনি যে, মহুয়া গাছের আড়ালে লুকিয়ে থাকা হিম শিতল বাতাস এসে আমার গায়ে ঝাঁপিয়ে পড়বে। আমার সারা শরীর অসার হয়ে এল। কোনওভাবে নিজেকে সামলে নিয়ে ঘরে আশ্রয় নিলাম আবার।বোলপুরের এই মিষ্টি সকালটাকে আমি খুব উপভোগ করি। ফ্লাক্স এর গরম জল নিয়ে বেশ কড়া করে এক কাপ ব্ল্যাক কফি খেলাম শুধু একটু উষ্ণতার জন্যে। এবার একটা গরম কাপড় গায়ে চাপিয়ে আমার পুরোনো সঙ্গী Nikkon D5600 টাকে কাঁধে ঝুলিয়ে ডেরার পেছনের দরজা দিয়ে নেমে এলাম এক অনবদ্ধ তেপান্তরের মাঠে। একদিকে বল্লভপুর ডিয়ার পার্ক, অন্য দিকে বীরভূমের সবথেকে বড় দীঘি লালবাঁধ।মাঠে তখন কুয়াশা দিব্যি ঘাসের উপর ঘুমিয়েছিল। আমি সন্তর্পনে ওদের না জাগিয়ে এগিয়ে যেতে লাগলাম কুয়াশার চাদরে ঢাকা লালবাঁধের দিকে। প্রচুর মাছে ভরা এই লালবাঁধ। পাতি হাঁস,পানকৌড়ি আর মাছরাঙা দের আলাদা আলাদা দলের মিটিং চলে এখানে। আর একটা শিকারি সারস একদৃস্টিতে মাছের অপেক্ষায় বসে ছিল। আমি যখন এই সব এক মনে দেখছি, তখন হঠাৎ পেছন থেকে একটি মেয়ে আমায় বলল, 'এই বাবু ইকটু তফাৎ যা না বটে, মোরা নাইতে নামব'। আমি আর ওখানে না বসে ওখান থেকে সরে গিয়ে মাঠের অন্য প্রান্তে ছবি তুলতে শুরু করলাম। কিছু সময় পর আবার সেই ডাক, 'ঐ বাবু তুই জানা বটে, এই বেলা ঝিলের ধারে ফটক লিতে'। এইবার কৌতূহল চেপে না রেখে জিজ্ঞেস করলাম, 'তুরা এই জারায় কি কুরে জলে নামলি'। ওরা হাসিতে গড়িয়ে পরলো আর বলল, 'মহুয়া তেল মালিশ করে জলে নামলে ঠান্ডা লাগেক নাই'। কালো মানেই কি সুন্দর! কালো মানেই কি উষ্ণতা! কোকিল কালো অথচ কি মিষ্টি তার গলা, আর পাহাড়ের শীতল ঝর্না উপর থেকে ঝাঁপিয়ে পড়া ওই কালো পাথরের গায়েই। কয়লাও কালো, আর উষ্ণতায় ভরা অথচ কত শান্ত চেহারা।বোলপুরের এটাই কি বৈশিষ্ট্য? রোদ উঠে বোলপুর বদলে যায়। রাত্রে চরম শীতলতা আর রোদ ওঠে দামাল উষ্ণতায়! শীত যেতে যেতেও যেতে পারলনা, মাঘের মেঘেরা দল বেঁধে এসে তাকে আটকে রাখলো। তাই ফেব্রুয়ারির শেষেও শীতল মাদকতা ঘুরে বেড়াচ্ছে বোলপুরের সারা শরীর জুড়ে।(চলবে)(লেখক পরিচিতি: পেশা ভিন্ন হলেই ভ্রমণের টানে দেশের বিভিন্ন এলাকায় ঘুরে বেড়িয়েছেন। বছরভর ভ্রমণেই কেটে যায় তাঁর। ভ্রমণ সংক্রান্ত লেখালেখি প্রায় ১০ বছর।)এই সময় ডিজিটালের লাইফস্টাইল সংক্রান্ত সব আপডেট এখন টেলিগ্রামে। সাবস্ক্রাইব করতে ক্লিক করুন এখানে।
  bolpurbolpur santiniketankolkatalalbandhলালবাঁধশান্তিনিকেতন
  bolpur santiniketan: বোলপুরের আনাচে কানাচে – bolpur santiniketan tour plan guide from kolkata
  পার্থময় চ্যাটার্জীকলকাতা বাসিদের কাছে বোলপুর খুব কাছের একটি প্রিয় স্থান। শান্তিনিকেতন যায়নি এমন বাঙালি কলকাতায় খুব কমই আছেন। আমি বোলপুর যাই বারে বারে, কারণে অকারণে। গ্রীষ্মে কৃষ্ণচূড়া দেখতে, বর্ষায় সবুজ রঙে রাঙায়িত হতে, শরতে যাই কাশফুল ছুঁতে, হেমন্তে যাই ঝরা পাতার শব্ধ শুনতে, শীতে যাই শীতলতার স্পর্শ পেতে, বসন্তে যাই পলাশ,শিমুল আর অশোকের রূপে প্রমত্ত হতে।তাই বোলপুর আমার কাছে ভালোলাগা ও ভালোবাসা। বোলপুরও আমাকে যেন ক্ষণে-অক্ষণে কাছে টেনে নেয়। বোলপুর মানে গুরুদেবের প্রতি নিবিড় অনুভূতি। আমি আকাশে, বাতাসে, ফুলেতে, পাতাতে শুনি তার ধ্বনি। বোলপুরের প্রতিটা ইট, পাথর, লালমাটি, প্রতিটা অলি গলি নিয়েই লেখা যায়। আজ আমি সেই কথা গুলোই বীরভূমের সরল কথায় সহজ ভাষায় উত্থাপন করছি।বোলপুর আমার কাছে শান্তির আশ্রয়, গুরুদেবের মন্দির। সেই সঙ্গে খোয়াই হাট, কোপাই পার, বিশ্ববাংলা হাটের চাতাল, সোনাঝুরির লাল ধুলো, আমার কুঠিরের কাঁকরের উঠোন খানি। সৃজনী গ্রামের বহুমুখী রূপ, রায়পুর জমিদার বাড়ির ইটের পাঁজরের ইতিহাস, লাল বাঁধের লাবণ্য, ডিয়ার পার্কের চঞ্চল হরিণের চোখট, ডোঙালি কালি মন্দিরের সন্ধ্যা, কঙ্কালী তলার পবিত্রতা, সবুজ বনের সজীবতা আর উড ফসিল পার্কের অতীতকে খুঁজে দেখাই হল বোলপুরের আশপাশ।এক এক করে আমি জানা অজানা বোলপুরকে তুলে ধরব …ফসিল পার্কবনে বাদাড়ে অনেক ঘুরেছি। পলাশের বনে অনেক হেঁটেছি, কিন্তু কখনও মাতাল হয়নি। এবার এই চৌপাহাড়ি, আর দারোন্ডা এসে আমি মহুয়ার রূপ আর তার পাগল করা মিষ্টি গন্ধে, সত্যি সত্যি মাতাল হলাম। হঠাৎ করে একটা ব্যক্তিগত কাজে বোলপুর আসতে হল। একদিনের জন্য যাওয়া, তাই একটা ছোট্ট ব্যাগ গুছিয়ে সকাল বেলা রওনা হলাম। বিদ্যাসাগর ব্রিজের ১০ টাকা ,ডানকুনি ও পালসিটের ৮০ টাকা আর ভেদিয়া ব্রিজ এর ১০ টাকা করে মানে ১৭০ টাকা পথের কর মিটিয়ে এগিয়ে চললাম। মাঝে সিঙ্গুরের পরে হুগলির শেষ প্রান্তে হিন্দুস্থান ধাবায় রুটি, পোস্ত আলু ভাজা আর ডিমের ওমলেট দিয়ে তিনজন প্রাতঃরাশ সারলাম।গত রাতে প্রায় চার ঘন্টা আড্ডা মেরে যখন আমরা ক্লান্ত দেহে বিছানায় গেলাম তখন ভোর হতে আর দু'ঘন্টা বাকি ছিল। আজ খুব ভোরে চারতলার খোলা জানালা দিয়ে শীতের শীতলতা আর কুয়াশার আলিঙ্গনে ঘুমটা ভেঙে গেল। এই এপ্রিলের প্রথম দিনটাতেও যে শীতের পরশে আমার দিনটা শুরু হবে তা ভাবিনি। আজ কলকাতায় ফিরতে হবে তাই খুব সকালেই ঘুম থেকে টেনে তুললাম ক্লান্ত দেহটাকে। সত্যি কথা বলছি আমার এই ওঠার পেছনে শীতের দাপট বেশি সাহায্য হয়েছে, স্নান সেরে বেরিয়ে পড়ব কলকাতা ফেরার পথে। একবার চৌপাহাড়ি জঙ্গলে একটু তাড়াহুড়ো করেই বের হলাম। পথে লুচি ঘুগনি আর চমচম দিয়ে ব্রেক ফাস্ট সারলাম। প্রথমে ঢুকলাম মহুল গ্রামের পথে , লালমাটির পথ দুধারে ঘন বিস্তীর্ন জঙ্গল , তারই মাঝে ইতিউতি দেখা যায় কাঠকুড়ানি মেয়ের দল। বাতাসে একটা মাদকতা, এই সময় বাঁকুড়া বীরভূম পুরুলিয়ার বাতাসকে মাতাল করে দেয় মহুয়ার গন্ধ। রসে টুসটুসে মহুয়া ফলগুলো নির্লজ্জের মতো আপনার শরীরে আছড়ে পরবে। খুব সুন্দর এই পথটা, পথের দু'ধারে মহুয়া আর পিয়াল গাছে ফল ধরে আছে, তার মধ্যে দিয়ে গন্ধে মাতাল হয়ে আমরা চলেছি আমখাই গ্রামে। পৌঁছনোর পরে বেশ খানিক্ষন চুপ করে একটা বিশাল বট গাছের নিচে বসে এই সরল জঙ্গল আর তার আদিবাসী গ্রামটাকে দেখছিলাম। এখানে এলে আমি নিজেকে ধাতস্থ করতে একটু সময় লাগে। এই ফসিল পার্ক ২০০৬ সালে সরকারের একশো দিনের প্রকল্পের কাজে গ্রামের কিছু মানুষ একটা পুকুর করছিল। মাত্র চোদ্দ ফুট গভিরে গিয়ে তারা আর কাটতে পারেনি , কারণ সেখানে ছিল দেড় দু'কোটি বছরের পুরোনো এক প্রস্থর যুগের সপুষ্পক উদ্ভিদ। যার শরীর, যা আজ পাথরে রূপান্তরিত হয়েছে। বর্তমান সরকারের উদ্যোগে এখানে গড়ে উঠেছে এই ফসিল পার্ক। সুন্দর পরিবেশ, চৌপাহাড়ি জঙ্গলের মধ্যে যেন এক রাজ্ মুকুট পরে মায়োসিন যুগের সাক্ষ্য বহন করছে। এই রাজ্যের এটাই একমাত্র Wood Fossil Park । মুহুয়ার দুষ্টুমী এখানেও শেষ হয়নি, সমানে মাথায় ঘাড়ে বুকে, আছড়ে পড়ছে , সারা শরীরে একটা কেমন যেন গোবিন্দ ভোগ চালের গন্ধ লেগে আছে। দু'চারটে মুখেও নিলাম, তালশাঁস , আঙুরের এর মতো স্বাদ। আমার সারথি তো পেট ভোরে মহুয়া ফল আস্বাদন করে গাড়িতে উঠেই ঘুম দিল, আমি গাড়ির স্টিয়ারিন ধরলাম।(লেখক পরিচিতি: পেশা ভিন্ন হলেই ভ্রমণের টানে দেশের বিভিন্ন এলাকায় ঘুরে বেড়িয়েছেন। বছরভর ভ্রমণেই কেটে যায় তাঁর। ভ্রমণ সংক্রান্ত লেখালেখি প্রায় ১০ বছর।)এই সময় ডিজিটালের লাইফস্টাইল সংক্রান্ত সব আপডেট এখন টেলিগ্রামে। সাবস্ক্রাইব করতে ক্লিক করুন এখানে।
  bolpur santiniketankolkatatour plan guideবোলপুরশান্তিনিকেতন
  coronavirus: সুরক্ষার শর্ত মেনে সোমবার থেকে খুলছে ৫ সরকারি ট্যুরিস্ট লজ, বুকিং চালু – govt tourist lodges to reopen from 8 june in west bengal
  June 7, 2020 Sara Bangla	Leave a comment
  এই সময় ডিজিটাল ডেস্ক: রাজ্যের বেশ কয়েকটি পর্যটনস্থলে প্রায় আড়াই মাস পর ৮ জুন থেকে খুলতে চলেছে সরকারি লজ। পর্যটনমন্ত্রী গৌতম দেব জানিয়েছেন, আপাতত পাঁচটি–টিলাবাড়ি, রাঙাবিতান, মাইথন, ডায়মন্ড হারবার ও বিষ্ণুপুরে সরকারি ট্যুরিস্ট লজে অনলাইন বুকিং চালু হবে। করোনার বিপদ এড়াতে পর্যটক এবং লজের কর্মীদের স্বাস্থ্য-বিধি মেনে চলতে হবে। নিজের রুমের বাইরে অতিথিদের মাস্ক পরা বাধ্যতামূলক। কর্মীদেরও সর্বক্ষণ মাস্ক-গ্লাভস পরে থাকতে হবে। প্রতিটি ঘর, রিসেপশন, বারান্দা নিয়মিত স্যানিটাইজ করা হবে।নবান্ন সূত্রে জানা গিয়েছে, করোনা-পরিস্থিতির মধ্যে কী ভাবে অতিথি আপ্যায়ন করা হবে, তার একটা গাইডলাইনও তৈরি করা হয়েছে। যেমন, কমন স্পেসে অতিথিদের মাস্ক পরতেই হবে। সব কর্মীর ক্ষেত্রেও মাস্ক-ক্যাপ-গ্লাভস বাধ্যতামূলক। অতিথিরা ঢোকার আগে ও পরে ঘরের মেঝে, দেওয়াল, জানালার পর্দা, আসবাবপত্র স্যানিটাইজ করতে হবে। লজে ঢোকার সময় সবার থার্মাল স্ক্রিনিং করা হবে। দূরত্ব বজায় রাখতে আপাতত ডাইনিং হলের বদলে ঘরে খাবার পরিবেশন করা হবে। কেন্দ্রীয় পর্যটন মন্ত্রকের গাইডলাইনে আবার বলা হয়েছে, হোটেল-লজে অতিথিদের থেকে কম করে ছ'ফুট দূরত্ব বজায় রাখতে হবে। তাঁদের স্বাস্থ্যের প্রতি নজর রাখতে হবে। কেউ অসুস্থ হলে পুলিশে খবর দিতে হবে বা কোভিড হেল্পলাইনে ফোন করতে হবে। এই সব বিধি মেনেই রাজ্যে সরকারি ট্যুরিস্ট লজ খোলার প্রস্তুতি চলছে পুরোদমে। বিষ্ণুপুরের লজের ম্যানেজার দীনেশ হালদার বলেন, 'অনেকেই ফোন করে ৮ তারিখেই আসতে চাইছেন। কেউ কেউ ফোন করে আগে থেকে জেনে নিচ্ছেন। স্বাস্থ্যবিধি মানার জন্য বরকম ভাবে প্রস্তুতি নিচ্ছি। কর্মীদেরও শেখানো হচ্ছে।'সরকারি বিধি…তবে সরকারি লজ খুললেও বেসরকারি হোটেল, লজ এবং গেস্ট হাউস খোলা নিয়ে এখনও ধন্দ রয়েছে। যদিও ৩০ মে মুখ্যসচিব রাজীব সিনহা যে নির্দেশিকা জারি করেছেন, তাতে স্পষ্টই বলা হয়েছে, ৮ জুন থেকে হোটেল ও রেস্তোরাঁ খোলা যাবে। তা হলে?দিঘা-শঙ্করপুর হোটেলিয়ার্স অ্যাসোসিয়েশনের সম্পাদক বিপ্রদাস চক্রবর্তীর বক্তব্য, 'বেসরকারি হোটেল খোলার ব্যাপারে প্রশাসন আমাদের এখনও কিছু জানায়নি। ১০ তারিখ অ্যাসোসিয়েশনের বৈঠকে আলোচনা হবে। তার পর প্রশাসনের সঙ্গে কথা বলব।' তাঁর ব্যাখ্যা, বাস-ট্রেন চালু না হলে দিঘার হোটেল খুলে লাভও হবে না। কর্মীরাও এ অবস্থায় কাজ করতে কতটা প্রস্তুত, তা দেখতে হবে। পূর্ব মেদিনীপুরের জেলাশাসক পার্থ ঘোষ বলেন, 'হোটেল খোলার বিষয়ে মুখ্যসচিবই নির্দেশিকা জারি করেছেন। সেটাই সরকারি নির্দেশনামা। জেলা থেকে আলাদা নির্দেশিকা বেরোয়নি।'বেসরকারি হোটেল খোলা নিয়ে তাঁরাও ধন্দে জানিয়ে হিমালয়ান ট্যুরিজম অ্যান্ড হসপিটালিটি নেটওয়ার্কের সম্পাদক রাজ বসু বলেন, 'মুখ্যমন্ত্রী ৮ তারিখ থেকে হোটেল খোলার সিদ্ধান্তের কথা জানিয়েছেন। আমরাও হোটেল খুলব বলে আশায়। যদিও জেলা প্রশাসন কিছু জানায়নি। অনেক হোটেল পঞ্চায়েত এলাকায়। নিচুতলা পর্যন্ত নির্দেশটা পৌঁছনোও দরকার।' দার্জিলিং অ্যাসোসিয়েশন অফ ট্রাভেল এজেন্টের সম্পাদক প্রদীপ লামা বলেন, 'হোটেল খোলার ব্যাপারে জেলা প্রশাসনের হস্তক্ষেপ দরকার। এ রকম চললে জুলাই থেকে দার্জিলিংয়ের সব হোটেল বন্ধ হয়ে যাবে।' তবে প্রদীপদেরও চিন্তা, ট্রেন না চালু হলে ট্যুরিস্ট আসবেন কী ভাবে? তারাপীঠ লজ ওনার্স অ্যাসোসিয়েশনের সম্পাদক নীতীশ মণ্ডল আবার জানিয়েছেন, তারাপীঠ মন্দির না খোলা পর্যন্ত তাঁরা হোটেল খুলছেন না।